Diari Oficial de la Generalitat Valenciana


Sumari del DOGV 4000, del 16-05-2001 (2001/4073)

Informació pública de la proposta de programa d'actuació integrada i del projecte de reparcel·lació forçosa de la unitat d'execució del sector Meses, de sòl urbanitzable industrial del Pla General d'Ordenació Urbana de Xàtiva. (Expedient número 599/2000).
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4000

Data del DOGV
:   16-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4073


Organisme emissor
:   Ajuntament de Xàtiva

Tipus de document
:   Anunci

Informació pública de la proposta de programa d'actuació integrada i del projecte de reparcel·lació forçosa de la unitat d'execució del sector Meses, de sòl urbanitzable industrial del Pla General d'Ordenació Urbana de Xàtiva. (Expedient número 599/2000). [2001/F4073]
  
En virtut de l'acord adoptat per la Resolució de l'Alcaldia de data 28 de març de 2001, se sotmet a informació pública la proposta de programa d'actuació integrada per a l'execució per gestió directa de la urbanització de la unitat d'execució única, i del projecte de reparcel·lació forçosa, del sector Meses, sòl urbanitzable industrial, amb una superfície total de 243.709 metres quadrats.
  
De conformitat amb el que s'estableix en els articles 46.3-4, 48.3 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la proposta de programa que es realitzarà per gestió directa, i el projecte de reparcel·lació forçosa, el procediment estableix l'obligació de sotmetre la documentació a informació pública, mitjançant l'anunci en un diari d'informació general editat a la Comunitat Valenciana i simultàniament en el Diari Oficial de la Generalitat Valenciana, durant el qual es podran formular al·legacions durant 20 dies hàbils, comptats des de la publicació de l'edicte en el Diari Oficial de la Generalitat Valenciana, així com es podrà consultar en aquest ajuntament, Departament d'Urbanisme, les actuacions que es deriven de la referida documentació.
  
La documentació que s'exposa al públic es troba instrumentada per una proposta de programa per al desenvolupament de l'actuació integrada, que inclou una memòria expositiva del programa, i un avantprojecte d'urbanització i projecte de reparcel·lació forçosa, redactat per l'enginyer de Camins, Canals i Ports José Ibáñez Climent en representació d'Inset, SL, amb un pressupost per a coneixement de l'administració de 795.307.432 pessetes, inclosos, per tant, despeses generals, benefici industrial i honoraris de redacció del projecte i de direcció d'obres. Cal destacar en primer lloc que l'alternativa tècnica de programa no conté proposta d'ordenació urbanística detallada dels terrenys, atés que aquesta procedeix d'un anterior pla parcial, incorporat bàsicament, excepte alguna correcció o ajust puntual, a la revisió del pla general d'ordenació urbana, aprovat per la CTU en data 29 de març de 2000. I en segon lloc que es proposa una programació simultània i única, de les dues unitats d'execució delimitades al seu moment pel pla parcial del sector i posteriorment incorporades al pla general, si bé això respon a una instrucció precisa en aquest mateix sentit inclosa en el pla general d'ordenació urbana.